เรื่องร้องเรียน (ถนน) วันที่ 2023-09-28 01:56:32 — แขวงสำเหร่ เขตธนบุรี กรุงเทพมหานคร
บ้านในรูปทุบกำแพงแล้วก่อสร้างเป็นร้านค้าและมีการปูกระเบื้องพร้อมกับทำกันสาดยื่นออกมาล้ำถนนสาธารณะในซอยตากสิน21 ซึ่งทำแบบนี้มาเป็นเวลา 10 กว่าปีแล้ว นับวันมีแต่แย่ลง ในซอยมีประชาชนและรถยนต์เข้าออกเป็นจำนวนมาก  ขอให้เจ้าหน้าที่เขต เจ้าหน้าที่โยธา เจ้าหน้าที่ฝ่ายกฎหมายมาตรวจสอบแนวเขตให้ถูกต้องเพื่อไม่ให้บ้านหลังดังกล่าวก่อสร้างร้านค้าลุกล้ำออกมาที่แนวถนนสาธารณะ หากพิจารณาจากรูปภาพจะเห็นได้ชัดเจนว่าแนวกำแพงเดิม(บริเวณที่ไม่ได้มีการทุบทำร้านค้า) จะอยู่หลังแนวเสาไฟฟ้า แต่ปัจจุบันแนวกำแพงที่มีการทุบก่อสร้างร้านค้า ปูกระเบื้องทำกันสาดยื่นออกมา จนเลยแนวเสาไฟฟ้ามันเลยเขตถนนสาธารณะออกมามาก ดังนั้นขอให้เจ้าหน้าที่สำนักงานเขตธนบุรีดำเนินการตรวจสอบแนวเขตของถนนสาธารณะให้ถูกต้องเพื่อไม่ให้บ้านหลังดังกล่าวลุกล้ำออกมาที่แนวถนนได้อีก รบกวนเร่งตรวจสอบด้วยนะครับเพราะปัจจุบันหลังจากมีการรื้อแนวกระเบื้องออกไปเพื่อวางท่อประปา ขณะนี้บ้านหลังดังกล่าวก็กลับเอาโต๊ะขายของวางยื่นออกมาเหมือนเดิม กระทบประชาชนจำนวนมาก และเจ้าหน้าที่ไม่ควรปล่อยปะละเลยให้ทำผิดกฎหมายเช่นนี้ ต้องการให้ตรวจสอบและดำเนินการแก้ไขด่วน  ขอบคุณครับ